**ՏԵՂԵԿԱՆՔ-ՀԻՄՆԱՎՈՐՈՒՄ**

**«ՄԵՂՐԻ ՀԱՄԱՅՆՔՈՒՄ 2022 ԹՎԱԿԱՆԻ ՕՐԵՆՔՈՎ ՍԱՀՄԱՆՎԱԾ ՏԵՂԱԿԱՆ ՏՈՒՐՔԵՐԻ ԵՎ ՎՃԱՐՆԵՐԻ ՏԵՍԱԿՆԵՐՆ ՈՒ ԴՐՈՒՅՔԱՉԱՓԵՐԸ ՍԱՀՄԱՆԵԼՈՒ ՄԱՍԻՆ» ՄԵՂՐԻ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

Սույն ավագանու որոշման նախագծով սահմանվում է Հայաստանի Հանրապետության Սյունիքի մարզի Մեղրի համայնքում տեղական տուրքերի և վճարների հետ կապված փոխհարաբերությունները: Ոլորտի կարգավորման նպատակը հանդիսանում է Մեղրի համայնքում <<Տեղական տուրքերի և վճարների մասին>> օրենքով սահմանված տուրքերի և վճարների դրույքաչափերի, ինչպես նաև <<Տեղական ինքնակառավարման մասին>> օրենքի 86-րդ հոդվածի 1-ին մասի 2-րդ կետի համաձայն՝ համայնքի բյուջեի եկամուտների ձևավորման աղբյուրների սահմանումը, հետևաբար նաև 2021 թվականի ընթացքում համայնքի բյուջեի՝ տեղական տուրքերի և վճարների մասով եկամուտների հավաքագրումը:

<<Տեղական ինքնակառավարման մասին>> օրենքի 86-րդ հոդվածի 1-ին մասի 2-րդ կետի համապատասխան՝ համայնքի բյուջեի ձևավորման աղբյուր են հանդիսանում տեղական տուրքերն ու վճարները: Նույն օրենքի 18-րդ հոդվածի 1-ին մասի 18-րդ կետի և <<Տեղական տուրքերի և վճարների մասին>> օրենքի 8-րդ հոդվածի 3-րդ կետի համաձայն՝ համայնքի ավագանին օրենքով սահմանված տեղական տուրքերի և վճարների տեսակների և դրույքաչափերի շրջանակներում սահմանում է տեղական տուրքեր և վճարներ:

Հիմք ընդունելով <<Տեղական տուրքերի և վճարների մասին>> օրենքի 11-րդ հոդվածի 2-րդ մասը, այն է, համայնքներում տեղական տուրքերի և վճարների դրույքաչափերը սահմանելիս ավագանին կարող է առաջնորդվել գոտիավորման սկզբունքով՝ առաջարկվում է Մեղրի համայնքում սահմանել հետևյալ գոտիները՝

**1-ին գոտի – Մեղրի, Ագարակ քաղաքներ, Մ-2 միջպետական ավտոմոբիլային ճանապարհի հարակից տարածք ( 1 գործակից)**

**2-րդ գոտի – Լեհվազ և Կարճևան գյուղեր** **( 0.75 գործակից)**

**3-րդ գոտի – Շվանիձոր, Ալվանք, Վարդանիձոր, Թխկուտ, Այգեձոր գյուղեր** **( 0.5 գործակից)**

**4-րդ գոտի - Լիճք, Տաշտուն, Կուրիս, Գուդեմնիս, Վահրավար, և Նռնաձոր գյուղեր**

**( 0.3 գործակից)**

Վերոնշյալ գոտիավորմամբ պայմանավորված՝ առաջարկվում է արտոնություններ սահմանել շինարարության, ոգելից և ալկոհոլային խմիչքների, ծխախոտային արտադրանքի վաճառքի, հանրային սննդի կազմակերպման և իրացման, քաղաքացիական հոգեհանգստի (հրաժեշտի) ծիսակատարության ծառայություններ իրականացնելու և (կամ) մատուցելու, մասնավոր գերեզմանատան շահագործման թույլտվությունների համար:

Համաձայն << Նորմատիվ իրավական ակտերի մասին>> օրենքի 2-րդ հոդվածի 1-ին մասի 1)-ին կետի՝ սույն ավագանու որոշման նախագիծը հանդիսանում է նորմատիվ իրավական ակտ:

Հաշվի առնելով հետևյալը՝ Մեղրի համայնքի ավագանու քննարկմանն է ներկայացվում <<Մեղրի համայնքում 2022 թվականի օրենքով սահմանված տեղական տուրքերի և վճարների տեսակներն ու դրույքաչափերը սահմանելու մասին>> որոշման նախագիծը:

ՀԱՄԱՅՆՔԻ ՂԵԿԱՎԱՐ՝ Բ. ԶԱՔԱՐՅԱՆ